**ÉVES ÖSSZEFOGLALÓ ELLENŐRZÉSI JELENTÉS**

**A TISZAGYULAHÁZA KÖZSÉG ÖNKORMÁNYZATA 2021. ÉVI BELSŐ ELLENŐRZÉSI TEVÉKENYSÉGÉRŐL**

KÉSZÍTETTE:

Rukóber Lászlóné

Val-Ethik Kft belső ellenőrzési vezető

**Tartalomjegyzék**

Vezetői összefoglaló

**I. A belső ellenőrzés által végzett tevékenység bemutatása**

**1/1. Az ellenőrzési tervben foglalt feladatok teljesítésének értékelése.**

1/1.a, A tárgyévre vonatkozó éves ellenőrzési terv teljesülése, az ellenőrzések összesítése.

1/1.b, Az ellenőrzések során büntető, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása.

**I/2. A bizonyosságot adó tevékenységet elősegítő és akadályozó tényezők bemutatása.**

l/2. a, A belső ellenőrzési egység humánerőforrás ellátottsága.

 l/2.b, A belső ellenőrzési egység és a belső ellenőrök szervezeti és funkcionális függetlenségének biztosítása.

1/2.c, Összeférhetetlenségi esetek.

l/2.d, A belső ellenőri jogokkal kapcsolatos esetleges korlátozások bemutatása

l/2.e, A belső ellenőrzés végrehajtását akadályozó tényezők.

l/2.f, Az ellenőrzések nyilvántartása

 l/2.g, Az ellenőrzési tevékenység fejlesztésére vonatkozó javaslatok.

**I/3. A tanácsadó tevékenység bemutatása.**

1. **A belső kontrollrendszer működésének értékelése ellenőrzési tapasztalatok alapján.**

11/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok.

II/2. A belső kontrollrendszer öt elemének értékelése.

1. **Az intézkedési tervek megvalósítása.**
2. **A belső ellenőrzés által tett megállapítások**

**VEZETŐI ÖSSZEFOGLALÓ**

A Tiszagyulaháza Község Önkormányzat Képviselő-testületének a 28/2020. (XI.16) számú Határozatával elfogadott ellenőrzési tevékenységet 2021. évben a Val-Ethik Kft. a Polgármester 27/2020. (XI.16.) számú Határozatával elfogadott megbízása alapján látta el.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 49. § (3) bekezdése szerint „Helyi önkormányzati költségvetési szerv esetén a belső ellenőrzési vezető az éves ellenőrzési jelentést megküldi a jegyzőnek a tárgyévet követő év február 15-ig”. Az Önkormányzat esetében a belső ellenőrzést szerződés alapján ellátó Kft. belső ellenőrzési vezetője az éves ellenőrzési jelentést jóváhagyásra megküldi a jegyzőnek.

A belső ellenőrzés hatálya kiterjed:

* Tiszagyulaháza Község Önkormányzatára;
* a Hajdúnánási Közös Önkormányzati Hivatalra.

A 2021. évre tervezett 1 ellenőrzés megvalósult és lezárásra került. Az ellenőrzés tárgya az Önkormányzat részére Magyarország 2020. évi költségvetéséről szóló 2019. évi LXXI. törvény 2. és 3. számú mellékletei alapján biztosított központi költségvetési forrás elszámolásának vizsgálata volt.

Az ellenőrzés az Önkormányzat részére a Kvt. 2. és 3. számú melléklete alapján juttatott azon támogatások elszámolásának ellenőrzésére terjedt ki, amelyet a MÁK 2021. október 4-én végrehajtott helyszíni ellenőrzése során nem érintett. A MÁK a Tiszagyulaházi Aprajafalva Óvoda költségvetési szerv helyszíni ellenőrzését végezte el, amelynek megállapításait a 2021. október 18. napján kelt Jegyzőkönyvében fogalmazta meg.

A belső ellenőrzés a járványhelyzetre tekintettel helyszíni ellenőrzést nem tudott végezni, a megállapításait az elküldött dokumentumok alapján tette meg.

A belső ellenőrök szervezeti és funkcionális függetlensége biztosított volt.

A lefolytatott ellenőrzésről készített jelentés összhangban van az ellenőrzési programmal. Tartalma megfelel a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 39. §-ában foglaltaknak, valamint a Belső Ellenőrzési Kézikönyvben előírt tartalmi és formai követelményeknek.

Az ellenőrzés kapcsán egy javaslat került megfogalmazásra a jegyző részére.

**I. BELSŐ ELLENŐRZÉS ÁLTAL VÉGZETT TEVÉKENYSÉG BEMUTATÁSA**

2021. évben az önkormányzati költségvetési szervek belső ellenőrzését az alábbi jogszabályok határozták meg:

* az államháztartásról szóló 2011. évi CXCV. törvény (továbbiakban Áht.);
* az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.);
* a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (továbbiakban: Bkr.);
* a helyi önkormányzatokról szóló 1990. évi LXV. törvény (továbbiakban: Ötv.);
* a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.);
* a 2019. évi LXXI. törvény Magyarország 2020. évi központi költségvetéséről (továbbiakban: Kvt.)
* az államháztartás számviteléről szóló 4/2013. (I.11.) Korm.rendelet

A Bkr. értelmében a belső ellenőrzés: független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje, az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási és belső kontrollrendszerének hatékonyságát.

A belső ellenőrzést végző személy munkáját a nemzetközi, valamint az államháztartásért felelős miniszter által közzétett belső ellenőrzési standardok, útmutatók figyelembevételével, valamint a - az államháztartásért felelős miniszter által közzétett belső ellenőrzési kézikönyv minta megfelelő alkalmazásával - kidolgozott Belső Ellenőrzési Kézikönyv szerint végzi.

Az Áht. határozza meg a belső ellenőrzés jogszabályi alapjait, rendelkezik arról, hogy a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A Bkr. határozza meg a költségvetési szervek vezetői számára a belső kontrollrendszer kialakítására és működtetésére vonatkozó további részletszabályokat, valamint a bizonyosságot adó és tanácsadó tevékenység eljárásrendjét. A Mötv. a jegyző feladatává teszi a belső ellenőrzés működtetését és kimondja, hogy a helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

Tiszagyulaháza Község Önkormányzata 2021. évben a belső ellenőrzést szerződés keretében külső szakemberek bevonásával oldotta meg.

A belső ellenőrzés funkcionális függetlensége ebből eredően természetszerűleg biztosított volt, feladatát a jegyzővel való egyeztetéssel, a megkötött szerződés keretei által meghatározottan látta el a jogszabályok, az NGM útmutatói és a Belső Ellenőrzési Kézikönyv felhasználásával.

Az ellenőrök független, objektív ellenőrzési és tanácsadói tevékenységükkel segítették a Közös Önkormányzati Hivatal szabályszerű, hatékony és eredményes működését.

1. **Az ellenőrzési tervben foglalt feladatok végrehajtásának értékelése**

1/1.a. A tárgyévre vonatkozó éves ellenőrzési terv teljesítése

A 2021. évi ellenőrzési tervet a Tiszagyulaháza Község Önkormányzat Képviselő-testülete a 28/2020.(XI.16) számú Határozatával fogadta el. Az ellenőrzés tárgya az Önkormányzat részére 2020. évben biztosított központi költségvetési juttatások elszámolásának szabályszerűségi ellenőrzése volt.

A Val-Ethik Kft. az ellenőrzést a Hajdúnánás Városi Önkormányzat jegyzője által kiállított HAJ/28088-1/2021. számú Megbízólevél és a Val-Ethik Kft. által készített BE-01/2021. számú ellenőrzési program szerint vizsgálta.

Az Önkormányzat Aprajafalva Óvoda költségvetési szervénél a MÁK 2021. október 4-én helyszíni ellenőrzést végzett. Az ellenőrzési tárgya az önkormányzatok központi költségvetéséből származó támogatásai 2020. évi elszámolása szabályszerűségének hatósági ellenőrzése volt. A MÁK megállapításait a 2021. október 18. napján kelt jegyzőkönyvében foglalta össze.

A belső ellenőrzés az Önkormányzat részére a Kvt. 2. és 3. számú melléklete alapján juttatott azon támogatások elszámolásának ellenőrzésére terjedt ki, amelyet a MÁK 2021. október 4-én végrehajtott helyszíni ellenőrzése során nem érintett.

A belső ellenőrzés a járványhelyzetre tekintettel helyszíni ellenőrzést nem tudott végezni, a megállapításait az elküldött dokumentumok alapján tette meg.

Az ellenőrzésről készített jelentés összhangban van az ellenőrzési programmal, teljesítette a belső ellenőrzés célját. Tartalmát tekintve megfelel a költségvetési szervek belső ellenőrzésről szóló 370/2011. (XI.31.) Kormányrendelet 39. §-ában előírtaknak.

1/1 .b. Az ellenőrzés során büntető, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása

Az ellenőrzés olyan cselekményt, mulasztást vagy hiányosságot nem tárt fel, amely következtében büntető, szabálysértési, kártérítési vagy fegyelmi eljárás megindítását kellett volna kezdeményezni.

**I/2. A bizonyosságot adó tevékenységet elősegítő és akadályozó tényezők bemutatása**

Az ellenőrzés kereteit az ellenőrzési terv figyelembe vételével kötött szerződés képezte, melynek időkerete a szükséges vizsgálatot lehetővé tette. Ez által biztosított volt a célok elérése, hogy a megállapítások megalapozottak legyenek. A járványhelyzet miatt a személyes kapcsolat hiánya részben nehezítette, és lassította az ellenőrzés lefolytatását, azonban az ellenőrzött munkatársak konstruktív hozzáállása és közreműködése biztosította az ellenőrzés elvégzését.

1/2. a. A belső ellenőrzési egység létszámhelyzete

Tiszagyulaháza Község Önkormányzata belső ellenőrzési egységet vagy belső ellenőrt nem foglalkoztat. A vezetés 2017. évben a belső ellenőrzés külső kapacitással való megoldása mellett döntött, melyet 2021. évben is szerződés keretében megbízott külső szakértővel biztosított.

A megbízott külső ellenőrzést végző szervezet belső ellenőrei a jogszabályi feltételeknek megfelelnek, az előírt szakmai gyakorlattal rendelkeznek, az éves kötelező szakmai továbbképzéseket megfelelő óraszámban teljesítik. A belső ellenőrök az erre a tevékenységre irányuló szándékot a tevékenység megkezdése és folytatásának általános szabályairól szóló törvény szerint az államháztartásért felelős miniszter részére bejelentették. Az Áht. 70. § (4)-(5) bekezdésében előírt kötelező szakmai továbbképzést teljesítették („ÁBPE” elnevezésű továbbképzés) és sikeres vizsgát tettek, amelyről tanúsítvánnyal és ehhez kapcsolódóan regisztrációval rendelkeznek.

1/2. b, A belső ellenőrzési egység és a belső ellenőrök szervezeti és funkcionális függetlenségének biztosítása

A külső ellenőrzés miatt a belső ellenőrök szervezeti és funkcionális függetlenségének biztosítása feltétel természetszerűleg teljesült. Az ellenőrök az Önkormányzattal való megállapodás, megbízás szerint végezték a tevékenységet, a Közös Önkormányzati Hivatal jegyzőjének történt a beszámolás és a jelentés átadása. Az ellenőrök operatív tevékenység ellátásában nem vettek részt.

1/2. c, Összeférhetetlenségi esetek

Az ellenőrzések során a költségvetési szervek belső kontrollrendszeréről és belső ellenőrzéséről szóló jogszabály (Bkr.) 20. § - a szerinti összeférhetetlenségre okot adó körülmény nem merült fel, amely akadályozta volna az ellenőrzések elfogulatlan végrehajtását és intézkedést tett volna szükségessé.

1/2. d, A belső ellenőrzési jogokkal kapcsolatos esetleges korlátozások bemutatása

Az ellenőrzések végrehajtását a Bkr. 25. §-ában foglalt ellenőrzési jogok semmiféle korlátozása nem akadályozta. Az ellenőrök a szükséges dokumentumokat megkapták, az érintettekkel konzultálhattak és a szükséges segítséget megkapták az ellenőrzések végrehajtásához. Az elküldött dokumentációk, valamint telefonon történő kommunikáció hozzájárult a jelentés elkészítéséhez.

1/2. e. A belső ellenőrzés végrehajtását akadályozó tényezők

A tervben és a szerződésekben foglalt ellenőrzések végrehajtását – a járványhelyzeten kívül - nem akadályozta érdemlegesen semmiféle tényező.

1/2. f, Az ellenőrzések nyilvántartása

Az elvégzett ellenőrzésről készült jelentést a külső ellenőrök a jegyzőnek átadták, amely a Közös Önkormányzati Hivatal irattárába került. A Bkr. 22. és 50. §- ai szerinti nyilvántartást a belső ellenőrzési vezető vezeti a szerződés szerint és az év lezárásával megőrzésre átadja a jegyzőnek.

1/2. g, Az ellenőrzési tevékenység fejlesztésére vonatkozó javaslatok

Tiszagyulaháza Község Önkormányzatának jogszabály által előírt belső ellenőrzése a szabályos, gazdaságos, hatékony és eredményes munkavégzés érdekében megbízásos formában továbbra is biztonsággal megoldható, még akkor is, ha az önkormányzat, illetve a Közös Hivatal tevékenységében, feladatellátásában jelentősebb változások következnek be.

A külső kapacitás biztosítja a függetlenséget, a jegyzővel való egyeztetés a tervezésben és a beszámolásban a vezetői intézkedések formájában biztosítja a javaslatok hasznosulását.

Közös együttműködéssel elérhető az Önkormányzat és a Közös Önkormányzati Hivatalban a tevékenységek szabályszerűségének, jogszabályoknak való megfelelése, a gazdaságosabb, hatékonyabb és eredményesebb munkavégzés valamennyi feladatellátás terén.

**I/3. A tanácsadó tevékenység bemutatása**

Az Önkormányzat részéről külön felkérés tanácsadó tevékenységre 2021. évben nem történt.

1. **A BELSŐ KONTROLLRENDSZER MŰKÖDÉSÉNEK ÉRTÉKELÉSE ELLENŐRZÉSI TAPASZTALATOK ALAPJÁN**

11/1. A belső kontrollrendszer szabályszerűségének. gazdaságosságának, hatékonyságának és eredményességének növelése, javítása érdekében tett fontosabb javaslatok

A belső kontrollrendszer nem egy esemény vagy körülmény, hanem műveletek sora, amelyek beleszövődnek a szervezet minden tevékenységébe, folyamatosan végbemennek azokban. Szerves részét képezik annak, ahogyan a vezetés a szervezetet működteti. A belső kontrollrendszer összefonódik a szervezet tevékenységeivel, és akkor a leghatékonyabb, ha teljesen beépül a szervezet infrastruktúrájába és szerves részét képezi a szervezet lényegének. A belső kontrollrendszer lényege, hogy magában foglalja azokat a szabályokat, eljárásokat, gyakorlati módszereket és szervezeti struktúrákat, amelyeket arra terveztek, hogy segítséget nyújtson a vezetésnek a céljai eléréséhez.

A belső kontroll olyan összetett folyamat, amelyet a szervezet vezetése és dolgozói valósítanak meg. Az államháztartási kontrollok célja a pénzeszközökkel és a vagyonnal történő szabályszerű, gazdaságos, hatékony és eredményes gazdálkodás biztosítása. Mindez a belső kontrollrendszer keretében kell, hogy megvalósuljon, amelynek működtetéséért a költségvetési szerv vezetője a felelős.

A belső ellenőrzés része a belső kontrollrendszernek, feladata javaslataival, megállapításaival hozzájárulni az önkormányzat és költségvetési szervei, gazdasági társaságai működésének szabályozottsága, eredményessége javításához.

Az Önkormányzatnál a belső ellenőrzés 2021. évben negyedik alkalommal jelent meg. A vizsgálat során egy javaslatot fogalmazott meg, amelynek hasznosulását a következő évek ellenőrzései állapítják majd meg.

ab) A belső kontrollrendszer öt elemének értékelése;

A legújabb, 2012.01.01 -jétől érvénybe lépett szabályozás szerint az államháztartásról szóló 2011. évi CXCV törvény a költségvetési szervek belső kontrollrendszere címmel az alábbiakban fogalmaz:

69. § (1) A belső kontrollrendszer a kockázatok kezelése és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy megvalósuljanak a következő célok:

1. a működés és gazdálkodás során a tevékenységet szabályszerűen,

 gazdaságosan, hatékonyan és eredményesen hajtsák végre,

1. az elszámolási kötelezettségeket teljesítsék, és
2. megvédjék az erőforrásokat a veszteségektől, károktól és nem

 rendeltetésszerű használattól.

(2) A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembevételével.

E megfogalmazás nagyon tömören, de egyben érthetően foglalja össze a belső kontrollrendszer mibenlétét, hármas célrendszerét és természetesen a felelősség kérdését is.

További támpontot jelent a költségvetési szervek belső ellenőrzéséről szóló jogszabály, a 370/2011. (XII.31.) Korm. rendelet is e témakörben, amikor az értelmező rendelkezések között a belső ellenőrzés fogalmánál meghatározásában a következőt írja:

 2. § b) belső ellenőrzés: független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje, az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási és belső kontrollrendszerének hatékonyságát.

Az előzőekből kitűnik, hogy az utólagos monitoring körébe tartozó belső ellenőrzés végső soron az irányítási és a fent taglalt belső kontrollrendszer hatékonyságának értékelésén és fejlesztésén keresztül járul hozzá az intézményi célok minél teljesebb megvalósulásához. Az is megállapítható, hogy a korábban jellemző szabályossági és szabályszerűségi követelmények mellett jelenleg már sokkal inkább az erőforrásokkal való hatékonyabb és eredményesebb gazdálkodás kerül előtérbe, továbbá a minden szinten megfelelő információval való ellátottság.

A tevékenységben pedig a tanácsadás jelentősége egyértelműen felértékelődik. Ez utóbbi a fogalmi meghatározás szerint „a költségvetési szerv vezetője részére nyújtott olyan hozzáadott értéket eredményező szolgáltatás, amelynek jellegét és hatókörét a belső ellenőrzési vezető és a költségvetési szerv vezetője a megbízáskor közösen írásban vagy szóban határoz meg anélkül, hogy a felelősséget magára vállalná a belső ellenőr.

A tanácsadás az ellenőrzések végrehajtása során jellemzően szóbeli megállapodás alapján történik, és többféle módon járulhat hozzá a tevékenység javulásához. Gyakran máshol jól működő, bevált gyakorlatok terjesztését, illetve a szabályozások követelményeinek sok esetben nehezen követhető értelmezését jelenti. Emellett esetenként párhuzamosságok elhagyásában vagy munkaszervezési ésszerűsítések végrehajtásában ölt testet.

A Bkr. II. Fejezet 3. pontja a költségvetési szervek belső kontrollrendszerét az alábbi elemekre bontja:

3.§ A költségvetési szerv vezetője felelős a belső kontrollrendszer keretében - a szervezet minden szintjén érvényesülő - megfelelő

1. kontrollkörnyezet,
2. kockázatkezelési rendszer,
3. kontrolltevékenységek,
4. információs és kommunikációs rendszer, és
5. nyomon követési rendszer (monitoring) kialakításáért, működtetéséért és fejlesztéséért.

A belső kontrollrendszer előzőekben említett öt elemének az Önkormányzatnál való működéséről a vizsgálat tapasztalati és a beszámolás alapján az alábbiakban foglalhatók össze:

1. Kontrollkörnyezet

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján a költségvetési szerv vezetője köteles olyan kontrollkörnyezetet kialakítani, amelyben

világos a szervezeti struktúra,

egyértelműek a hatásköri viszonyok és feladatok,

meghatározottak az etikai elvárások a szervezet minden szintjén,

átlátható a humán erőforrás kezelés.

A kontrollkörnyezeta teljes kontrollrendszer alapja. Biztosítja a fegyelmet és a szervezeti felépítést, valamint azt a légkört, amely befolyásolja a belső kontroll általános minőségét.

A kontrollkörnyezet alapozza meg a belső kontroll összes többi elemét a fegyelem és a szervezeti struktúra biztosítása által.

Az ellenőrzés áttekintette a kontrollkörnyezet szabályozási elemeit, megállapította, hogy azok a vizsgált időszakban biztosították a központi költségvetési támogatások elszámolásának jogszabályok alapján történő végzését. Az intézményi gyermekétkeztetés támogatásához szükséges nyilvántartások vezetésének, adat szolgáltatásnak az élelmezés vezetője eleget tett. Az általa használt élelmezési nyilvántartás alapján a Gyvt. 21/B. §-ában az ingyenes és kedvezményes étkeztetésben részesülők élelmezési napjainak száma megállapítható volt. Az ellenőrzés megállapította, hogy a vizsgált esetekben a kedvezményes ézkeztetés igénybe vételéhez a jogszabályok által előírt valamennyi dokumentum rendelkezésre állt.

1. Kockázatkezelési rendszer

A Bkr. 7. §. (1) bekezdése alapján a költségvetési szerv vezetője köteles kockázatkezelési rendszert működtetni. A kockázatkezelés során fel kell mérni, és meg kell állapítani a költségvetési szerv tevékenységében, gazdálkodásában rejlő kockázatokat. A kockázatkezelés rendjének kialakítása során meg kell határozni azon intézkedéseket és megtételük módját, amelyek csökkentik, illetve megszüntetik a kockázatokat.

A kockázatkezelés, mint módszer a vezetés gyakorlati eszköze, a tervezés és döntéshozatal, a végrehajtás alapvető része. A vezetőknek külön figyelmet kell fordítani arra, hogy a kockázatkezelést minden folyamatba beépítsék, és a szervezet minden dolgozója megértse a kockázatkezelés értékét.

Fontos figyelembe venni, hogy a kockázatkezelés elsősorban a költségvetési szerv feladatellátását támogató belső folyamat, és nem az adott költségvetési szerven kívüli szervezetek, hatóságok igényeit szolgálja.

A kockázatkezelés alapvető célja, hogy ez az összefüggésrendszer, és az ezzel kapcsolatos felelősség világossá váljék minden érintett számára. A célok szintjeivel párhuzamosan, annak megfelelően a kockázatokért való felelősségeket is delegálni kell a megfelelő szintekre. Ezáltal a kockázatkezelés beépül a mindennapi tevékenységek közé, és nem elkülönült – csak időszakos – feladattá válik.

A kockázatfelmérés célja a kockázatok megállapítása és jelentőségük szerinti sorba állítása annak alapján, hogy mekkora az egyes kockázatok bekövetkezési valószínűsége, és azok milyen hatással lehetnek a költségvetési szervre, ha valóban felmerülnek.

A költségvetési szerv vezetője évről évre köteles meghatározni és aktualizálni a szervezet előtt álló rövid és középtávú prioritásokat, célkitűzéseket és feladatterveket, melyet az éves munkatervben kell rögzíteni.

A kockázatkezelés vizsgálata kapcsán az ellenőrzés megállapította, hogy a jegyző rendelkezett az integrált kockázatkezelés eljárásrendjéről. Az Önkormányzat az ÁSZ 2021. évi ellenőrzése kapcsán a Hajdúnánási Közös Önkormányzati Hivatal értékelése során 5-ös osztályzatot kapott.

1. Kontrolltevékenységek

A Bkr. 8. § (1) A költségvetési szerv vezetője köteles a szervezeten belül kontrolltevékenységeket kialakítani, melyek biztosítják a kockázatok kezelését, hozzájárulnak a szervezet céljainak eléréséhez, és erősítik a szervezet integritását.

 (2)  A kontrolltevékenység részeként minden tevékenységre vonatkozóan biztosítani kell a szervezeti célok elérését veszélyeztető kockázatok csökkentésére irányuló kontrollok kiépítését, különösen az alábbiak vonatkozásában:

 a)a döntések dokumentumainak elkészítése (ideértve a költségvetési tervezés, a kötelezettségvállalások, a szerződések, a kifizetések, a támogatásokkal való elszámolás, a szabálytalanság miatti visszafizettetések dokumentumait is),

 b)  a döntések célszerűségi, gazdaságossági, hatékonysági és eredményességi szempontú megalapozottsága,

 c)  a döntések szabályszerűségi szempontból történő jóváhagyása, illetve ellenjegyzése, valamint

 d)  a gazdasági események elszámolása (a hatályos jogszabályoknak megfelelő könyvvezetés és beszámolás).

 (3) Az (2) bekezdés *a)*, *c)*és *d)*pontjában felsorolt tevékenységek feladatköri elkülönítését biztosítani kell.

 (4) A költségvetési szerv vezetője köteles a költségvetési szerv belső szabályzataiban a felelősségi körök meghatározásával legalább az alábbiakat szabályozni:

a) engedélyezési, jóváhagyási és kontrolleljárások,

b) a dokumentumokhoz és információkhoz való hozzáférés,

c) beszámolási eljárások.

A kontrolltevékenységek a szervezet egész szintjén jelen vannak, biztosítják a kockázatok kezelését a szervezet céljainak elérése érdekében.

A kontrolltevékenység magába foglalja a kontroll módszereket, a feladatok szétválasztását, a feladat végzés folyamatát. A megelőző kontrollok egyik leghatékonyabb módszere a folyamatba épített ellenőrzés.

A Bkr. 8. §-a írja elő, hogy a költségvetési szerv vezetője köteles a szervezeten belül kontrolltevékenységeket kialakítani és működtetni. Az ellenőrzés megállapította, hogy az Önkormányzatnál nem teljes körűen működnek a kontrolltevékenységek.

A szünidei gyermekétkeztetés kapcsán a normatíva igény pontos meghatározása érdekében nem végezték el az élelmezési nyilvántartás és az étkezést igénybe vevő gyermekek egyedi adatlapjainak egyeztetését.

Információs és kommunikációs rendszer

A Bkr. 9. § a költségvetési szervek belső kontrollrendszeréről és belső ellenőrzéséről idevágó előírása a következő:

 (1) A költségvetési szerv vezetője köteles olyan rendszereket kialakítani és működtetni, melyek biztosítják, hogy a megfelelő információk a megfelelő időben eljutnak az illetékes szervezethez, szervezeti egységhez, illetve személyhez.

 (2) Az információs rendszerek keretében a beszámolási rendszereket úgy kell működtetni, hogy azok hatékonyak, megbízhatóak és pontosak legyenek, a beszámolási szintek, határidők és módok világosan meg legyenek határozva.

Az ellenőrzés megállapította, hogy a Hivatal és a települési önkormányzat közötti információs és kommunikációs folyamatok működtetése megfelelő. Az Önkormányzat a vizsgált időszakban a Kincstár területileg illetékes megyei igazgatósága részére történő adatszolgáltatási kötelezettségének eleget tett.

1. Nyomon követési rendszer (monitoring)

A jogszabály erről így fogalmaz:

Bkr. 10. § A költségvetési szerv vezetője köteles kialakítani a szervezet tevékenységének, a célok megvalósításának nyomon követését biztosító rendszert, mely az operatív tevékenységek keretében megvalósuló folyamatos és eseti nyomon követésből, valamint az operatív tevékenységektől függetlenül működő belső ellenőrzésből áll.

A jegyző kialakította a szervezet tevékenységének, a célok megvalósításának nyomon követését biztosító monitoring rendszerta Bkr. 10. § alapján, amelyet 2018. évtől kezdődően kiterjesztett a Tiszagyulaháza Község Önkormányzatára.

A jegyző:

* gondoskodott az operatív tevékenységektől független belső ellenőrzés kialakításáról és megfelelő működtetéséről (a belső ellenőrzést a Val-Ethik Kft. végzi),
* biztosította a belső ellenőrzés szervezeti és funkcionális függetlenségét és a belső ellenőrzéshez szükséges forrásokat.

Az Önkormányzatnál belső ellenőrzési tevékenységet végzők rendelkeznek az államháztartásért felelős miniszter engedélyével. Az éves ellenőrzési terv kockázatelemzésen alapul, tartalma megfelel a jogszabályban előírtaknak.

Az éves ellenőrzési terv:

* megküldésre került a képviselő-testület részére jóváhagyásra.

A 2021. évi terv szerinti ellenőrzést a belső ellenőrzés elvégezte, amelyről jelen éves ellenőrzési jelentés számol be.

1. **INTÉZKEDÉSI TERVEK MEGVALÓSULÁSA**

**Az intézkedési tervek megvalósítása**

A 2020. évben az adóhatósági tevékenység vizsgálata kapcsán tett három javaslat végrehajtásának ellenőrzését a járványhelyzet miatt a belső ellenőrzés nem végezte el. A 2021. évi költségvetési támogatások ellenőrzés kapcsán egy megállapításra került sor. A javaslatok hasznosulását és végrehajtását a belső ellenőrzés a 2022. évi ellenőrzések során vizsgálja meg.

1. **A BELSŐ ELLENŐRZÉS ÁLTAL TETT MEGÁLLAPÍTÁSOK ÉS JAVASLATOK HASZNOSULÁSA**

**A 2021. évben megbízás keretében végzett belső ellenőrzés megállapításai és az ezzel kapcsolatos javaslatok.**

1. **Tiszagyulaháza Község Önkormányzat részére Magyarország 2020. évi költségvetéséről szóló 2019. évi LXXI. törvény 2. és 3. számú mellékletei alapján biztosított költségvetési forrás elszámolásának vizsgálata.**

Az ellenőrzés célja annak megállapítása volt, hogy:

|  |
| --- |
| * a támogatás igénylésére, módosítására vonatkozó rendelkezéseket betartották-e;
* a támogatások igénybe vétele jogszerűen történt-e, a támogatás alapjául szolgáló mutatószámokat helyesen állapították-e meg;
* a támogatás alapjául szolgáló dokumentumok, nyilvántartások adatai valóságosak-e, vezetésük megfelel-e a jogszabályi előírásoknak, a bennük szereplő adatok egyeznek-e a statisztikai adatokkal.

Ellenőrzési időszak: 2020. év **Megállapítások:**Jelen ellenőrzés az Önkormányzat részére a Kvt. 2. és 3. számú melléklete alapján juttatott azon támogatások elszámolásának ellenőrzésére terjed ki, amelyet a MÁK 2021. október 4-én végrehajtott helyszíni ellenőrzése során nem érintett. A MÁK a Tiszagyulaházi Aprajafalva Óvoda költségvetési szerv helyszíni ellenőrzését végezte el, amelynek megállapításait a 2021. október 18. napján kelt Jegyzőkönyvében fogalmazta meg.Az Önkormányzat az intézményi gyermekétkeztetési közfeladatát saját konyha működtetésével biztosítja. Az intézményi gyermekétkeztetés támogatásához szükséges nyilvántartások vezetésének, adat szolgáltatásnak az élelmezés vezetője eleget tesz. Az általa használt élelmezési nyilvántartás alapján a Gyvt. 21/B. §-ában az ingyenes és kedvezményes étkeztetésben részesülők élelmezési napjainak száma megállapítható, A rászoruló gyermekek szünidei étkeztetése során az ellátás tényét naponként, a személyes egyéni nyilvántartáson aláírással dokumentálják. Az ellenőrzés hiányosságként állapította meg, hogy az egyedi nyilvántartó lapokat az élelmezési nyilvántartással nem egyeztették.Az ellenőrzés megállapította, hogy a támogatások elszámolásához szükséges valamennyi kért dokumentumot az ellenőrzés rendelkezésére bocsátották. A költségvetési támogatás alapját képező feladatokat minden esetben a költségvetési törvényben, valamint az ágazati jogszabályokban előírtak szerint végezték.  **IV. Javaslatok****A helyszíni ellenőrzés megállapításai alapján javasoljuk a Jegyzőnek és a Tiszagyulaházi Kirendeltség vezetőjének:*** intézkedjen annak érdekében, hogy a rászoruló gyermekek szünidei étkeztetésénél a normatíva igény pontos meghatározása érdekében végezzék el az élelmezési nyilvántartás és az étkezést igénybe vevő gyermekek egyedi adatlapjainak egyeztetését.

Budapest, 2022. január 25.  Rukóber Lászlóné belső ellenőrzési vezető |
|  |
|  |
|  |